Document ID: 31995D0151

Rozhodnutie Komisie
z 28. apríla 1995,
ktorým sa mení a dopĺňa rozhodnutie Komisie 93/494/EHS ustanovujúce osobitné podmienky pre dovoz produktov rybolovu z Faerských ostrovov
(Text s významom pre EHP)
(95/151/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na smernicu Rady 91/493/EHS z 22. júla 1991, ktorou sa ustanovujú veterinárne podmienky produkcie produktov rybolovu a ich uvádzania na trh [1], naposledy zmenenú a doplnenú aktom o pristúpení Rakúska, Fínska a Švédska, najmä na jej článok 11 ods. 5,
keďže v rozhodnutí Komisie 93/494/EHS [2] bol ustanovený zoznam zariadení a výrobných plavidiel schválených Faerskými ostrovmi pre dovoz produktov rybolovu do spoločenstva; keďže tento zoznam sa môže zmeniť a doplniť po predložení nového zoznamu príslušnými úradmi Faerských ostrovov;
keďže príslušný úrad Faerských ostrovov predložil nový zoznam, v ktorom sa dopĺňa 14 zariadení a päť výrobných plavidiel, vypúšťa(jú) 18 zariadení a štyri výrobné plavidlá a menia sa údaje o 25 zariadeniach;
keďže je potrebné zmeniť a doplniť zoznam schválených zariadení a výrobných plavidiel;
keďže opatrenia stanovené v tomto rozhodnutí boli vypracované v súlade s postupom ustanoveným v rozhodnutí Komisie 90/13/EHS [3],
PRIJALA TOTO ROZHODNUTIE:
Článok 1
Príloha B rozhodnutia 93/494/EHS sa týmto nahrádza prílohou k tomuto rozhodnutiu.
Článok 2
Toto rozhodnutie je adresované členským štátom.
V Bruseli 28. apríla 1995

Labels: 3
0
18
6